open-index/open-wikipedia-markdown huggingface dataset:
หมู่โบราณสถานกุตุบ

**หมู่โบราณสถานกุตุบ** () เป็นหมู่อนุสรณ์สถานและอาคารจากสมัยรัฐสุลต่านเดลี ในย่าน Mehrauli เดลี ประเทศอินเดีย การก่อสร้างของกุตุบมีนาร์ (หอคอยแห่งชัยชนะ) นั้นตั้งชื่อหอคอยตามสันตะในนิกายซูฟี ควาจา กุตบุดดีร บัฆติยัร เริ่มต้นการก่อสร้างโดย กุตบุดดีน ไอบัก ผู้ซึ่งต่อมาราชาภิเษกขึ้นเป็นสุลต่านแห่งเดลีของรัฐสุลต่านมัมลุก การก่อสร้างได้รับการสืบทอดโดยสุลต่านองค์ถัดมา อิลตุตมิช (หรือ อัลตามัช) และเสร็จสมบูรณ์ในอีกหลายปีถัดมาโดยสุลต่านแห่งเดลี ฟีโรซ ชาห์ ตุฆลัก ของ จักรวรรดิตุฆลัก ในปี 1368 อาคารส่วนที่เป็นมัสยิด มีชื่อว่ามัสยิดกุบบัต-อุล-อิสลาม (Qubbat-ul-Islam Mosque) แปลว่าโดมของอิสลาม หรือต่อมาได้เรียกเพี้ยนเป็นว่ากุววตตุล-อิสลาม (Quwwat-ul Islam) ตั้งอยู่ข้างกับกุตุบมีนาร์

ผู้ปกครองพื้นที่นี้ในเวลาถัดมา ทั้ง ตุฆลัก, อะลาอุดดีน ฆาลจี และ บริติชราช ล้วนได้เพิ่มเติมโครงสร้างเข้ามาในหมู่อาคารเหล่านี้ นอกเหนือจากตัวหอคอยกุตุบมีนาร์ และมัสยิดกุววัตตุล อิสลาม (Quwwat ul-Islam Mosque) เองแล้ว ยังมีสิ่งก่อสร้างอื่น ๆ เช่นอาลาอีดาร์วาซา (Alai Darawaza), อาลาอีมีนาร์ (Alai Minar) และโลหะสตมภ์ ที่ตั้งของมัสยิดกุววัตตุล อิสลามนั้นได้มาจากการทุบทำลายโบสถ์พราหมณ์และไชนมนเทียรกว่า 27 แห่งที่เคยตั้งอยู่ในพื้นที่ เสาต่าง ๆ ได้ถูกนำมาใช้ก่อสร้างมัสยิด เช่นเดียวกับผนังซึ่งถูกฉาบปิดลักษณะของศาสนสถานเดิม ภายในหมู่โบราณสถานยังมีหลุมศพของ Iltutmish, Alauddin Khalji และ Imam Zamin 

ในปัจจุบันพื้นที่โดยรอบที่มีโบราณสถานนั้นได้รับการบูรณะและดูแลโดยกรมสำรวจโบราณคดี (ASI) เช่น อุทยานโบราณคดีเมหราวลี และ INTACH ได้บูรณะโบราณสถานกว่า 40 แห่งในสวน นอกจากนี้พื้นที่ของกุตุบยังเป็นที่จัด 'เทศกาลกุตุบ' (Qutub Festival) ประจำปี ซึ่งจะจัดในเดือนพฤศจิกายน-ธันวาคม โดยมีศิลปิน นักดนตรี นักเต้น มาแสดงเป็นเวลาสามวัน ในปี 2006 กุตุบมีนาร์และหมู่โบราณสถานมีผู้เข้าเยี่ยมชมกว่า 3.9 ล้านคน ถือเป็นสถานที่ท่องเที่ยวที่มีผู้คนเดินทางไปมากที่สุดในประเทศอินเดียในปีนั้น และชนะทัชมาฮาลไปขาดลอย

## อ้างอิง

หมวดหมู่:สิ่งก่อสร้างในเดลี
หมวดหมู่:แหล่งมรดกโลกในประเทศอินเดีย
เขตนิเวศอินโดมาลายา

thumb|400px|เขตนิเวศอินโดมาลายา

**เขตนิเวศอินโดมาลายา**เป็นหนึ่งในแปดเขตนิเวศวิทยาครอบคลุมทั่วทั้งเอเชียใต้และเอเชียตะวันออกเฉียงใต้และส่วนใต้ของเอเชียตะวันออก

หมวดหมู่:ชีวภูมิศาสตร์
อำเภอกุสินารา

**อำเภอกุสินารา** หรือ **อำเภอกุศินคร** () เป็นอำเภอของรัฐอุตตรประเทศ ประเทศอินเดีย ตั้งอยู่ในจุดตะวันออกสุดของรัฐ มีสำนักงานอำเภออยู่ที่รวินทรนคร ธูส ในปัทราวนะ (Ravindra Nagar Dhoos, Padrauna) อำเภอนี้ตั้งชื่อตามเมืองกุสินารา หรือกุศินคร สถานที่สำคัญในศาสนาพุทธ ที่ซึ่งพระโคตมพุทธเจ้าเสด็จดับขันธ์ปรินิพพาน เมื่อ 500 ปีก่อนคริสต์กาล นับตั้งแต่อินเดียได้รับเอกราช อำเภอกุสินารากลายเป็นส่วนหนึ่งของอำเภอเดโอเรีย (Deoria District) และจัดตั้งขึ้นเมื่อ 13 พฤษภาคม 1994 แยกออกมาเป็นอำเภออีกอำเภอ ชื่อเดิมของอำเภอคือปัทราวนะ (Padrauna) และได้เปลี่ยนชื่อมาเป็นกุศินคร หรือกุสินาราในภาษาไทยเมื่อปี 19 มิถุนายน 1997

## อ้างอิง
อำเภอคาซีปุระ

**อำเภอคาซีปุระ** () เป็นอำเภอในรัฐอุตตรประเทศของประเทศอินเดีย โดยีสำนักงานอำเภออยู่ที่คาซีปุระ ภูมิภาคคานซีปุระนี้มีชื่อเสียงในเรื่องของการผลิตสเปรย์กลิ่นกุหลาบที่มีกลิ่นเฉพาะของตนอันเรียกว่า "กุหลาบชล" (*Gulab Jal*) และมีสถานที่ท่องเที่ยวสำคัญคือสุสานของลอร์ดคอร์นวาลเลส นายพลรัฐมนตรีประจำบริติชอินเดีย ผู้เสียชีวิตที่นี่
## อ้างอิง
อำเภอพาราณสี

**อำเภอพาราณสี** () เป็นอำเภอในรัฐอุตตรประเทศ ประเทศอินเดีย โดยมีเมืองพาราณสีเป็นที่ตั้งสำนักงานอำเภอ พาราณสีเป็นสถานที่สำคัญทางศาสนาของทั้งชาวฮินดูและชาวพุทธ เชื่อกันว่าพระศิวะและพระปารวตีประทับอยู่ที่นี่เพื่อให้พรแก่ผู้ที่เดินทางมาสักการะบูชา ที่ตั้งของอำเภอติดกับอำเภอมีรซาปุระ อำเภอชะอุนปุระ อำเภอคาซีปุระ และอำเภอจันทาวลี อำเภอมีแม่น้ำคงคาเป็นแม่น้ำสายหลักไหลผ่าน อำเภอมีพื้นที่  และมีประชากรมากกว่า 3,600,000 คน ()

## อ้างอิง

พาราณสี
หมวดหมู่:มณฑลพาราณสี
อุทยานแห่งชาติผาแดง

**อุทยานแห่งชาติผาแดง** หรือชื่อเดิม **อุทยานแห่งชาติเชียงดาว** เป็นอุทยานแห่งชาติที่ตั้งอยู่ในอำเภอเชียงดาว จังหวัดเชียงใหม่ ประเทศไทย ถูกจัดตั้งขึ้นเป็นอุทยานแห่งชาติเมื่อวันที่ 2 พฤศจิกายน พ.ศ. 2543 ครอบคลุมพื้นที่ 1,123 ตารางกิโลเมตรของพื้นที่ภูเขาผาแดงในทิวเขาแดนลาวใกล้กับชายแดนพม่า โดยตั้งอยู่ทางทิศเหนือของเขตรักษาพันธุ์สัตว์ป่าเชียงดาว จุดที่สูงที่สุดในอุทยานคือ ดอยปุกผักกา สูง 1,794 เมตร

## ระเบียงภาพ

ไฟล์:Chiang Dao National Park Chiang Mai Thailand.jpg|อุทยานแห่งชาติผาแดงในอำเภอเชียงดาว
ไฟล์:ดอยหลวงเชียงดาว.jpg|อุทยานแห่งชาติผาแดงในอำเภอเชียงดาว


## ดูเพิ่ม
*เขตรักษาพันธุ์สัตว์ป่าเชียงดาว

## อ้างอิง

## แหล่งข้อมูลอื่น

* 
* Birdwatching, Doi Chiang Dao National Park

ผาแดง
หมวดหมู่:อำเภอเชียงดาว
หมวดหมู่:เขตแดนไทย–พม่า
เทศบาลตำบลไร่เก่า

**เทศบาลตำบลไร่เก่า** เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1, 5, 8 และบางส่วนของหมู่ 2–3 ตำบลไร่เก่า รวมไปถึงพื้นที่บางส่วนของหมู่ 4–6 ตำบลศาลาลัย ในอำเภอสามร้อยยอด จังหวัดประจวบคีรีขันธ์ เดิมมีฐานะเป็นสุขาภิบาลไร่เก่าที่จัดตั้งขึ้นใน พ.ศ. 2512 ในท้องที่ตำบลศิลาลอย (เดิม)  ในปี พ.ศ. 2522  ทางราชการได้จัดตั้งตำบลไร่เก่าขึ้นโดยแยกการปกครองบางส่วนจากตำบลศิลาลอย พื้นที่สุขาภิบาลจึงย้ายมาขึ้นกับตำบลไร่เก่า และปี พ.ศ. 2538 ทางราชการได้จัดตั้งตำบลศาลาลัยขึ้นโดยแยกการปกครองบางส่วนจากตำบลไร่เก่า จึงมีพื้นที่ครอบคลุมสองตำบลจนปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลไร่เก่ามีประชากรทั้งหมด 10,612 คน

พื้นที่เทศบาลตำบลอยู่บริเวณทิศใต้ของอำเภอสามร้อยยอด พื้นที่อยู่ห่างจากที่ว่าการอำเภอสามร้อยยอด 3.4 กิโลเมตร อยู่ห่างจากศาลากลางจังหวัดประจวบคีรีขันธ์ประมาณ 52.3 กิโลเมตร อยู่ห่างจากกรุงเทพมหานครประมาณ 240 กิโลเมตรตามทางรถยนต์ มีพื้นที่รับผิดชอบทั้งหมด 12.50 ตารางกิโลเมตรหรือคิดเป็น 7,812.5 ไร่ ลักษณะชุมชนเป็นชุมชนขนาดใหญ่หนาแน่นตามแนวถนนเพชรเกษมซึ่งมีพื้นที่เมืองต่อกันกับเทศบาลตำบลไร่ใหม่ มีสภาพเมืองที่กลมกลืนกับไร่ใหม่จนเรียกได้ว่าคือเมืองเดียวกัน

## อ้างอิง

## แหล่งข้อมูลอื่น
* เว็บไซต์เทศบาลตำบลไร่เก่า

ไร่เก่า
ไร่เก่า
ไร่เก่า
อุทยานแห่งชาติตาดหมอก

**อุทยานแห่งชาติตาดหมอก** เป็นอุทยานแห่งชาติในจังหวัดเพชรบูรณ์ ประเทศไทย จัดตั้งขึ้นเมื่อวันที่ 30 ตุลาคม พ.ศ. 2541 นับเป็นอุทยานแห่งชาติลำดับที่ 87 ของประเทศไทย โดยทั้งอุทยานและน้ำตก ตั้งชื่อตามภูเขาตาดหมอก

อุทยานแห่งชาติตาดหมอกอยู่ห่างจากตัวเมืองเพชรบูรณ์ไปทางทิศตะวันออก 37 กิโลเมตร โดยตั้งอยู่ในอำเภอเมืองเพชรบูรณ์ อุทยานมีพื้นที่  โดยมีพื้นที่ต่อเนื่องกับอุทยานแห่งชาติน้ำหนาว นอกจากนี้ ยังเป็นพื้นที่ต้นน้ำของแม่น้ำป่าสักและแม่น้ำชี

น้ำตกตาดหมอกเป็นจุดท่องเที่ยวที่สำคัญของอุทยาน มีความสูงประมาณ  –  ส่วนน้ำตกสองนาง มีความสูง 12 ชั้น อยู่ใกล้กับอุทยานแห่งชาติน้ำหนาว ป่าในอุทยาน มีทั้งป่าผลัดใบและไม่ผลัดใบ พันธุ์ไม้ที่สำคัญ เช่น ตะเคียน ยางนา แดง สัก ประดู่ และไผ่ สัตว์ที่พบ ได้แก่ ช้างเอเชีย ลิงมาคาก เลียงผาใต้ เก้ง หมูป่า และนกแซงแซว

## อ้างอิง

ตาดหมอก
หมวดหมู่:อำเภอเมืองเพชรบูรณ์
มณฑลนาคปุระ

**มณฑลนาคปุระ** () เป็นหนึ่งในหกมณฑล (administrative divisions) ของรัฐมหาราษฏระ ในประเทศอินเดีย มณฑลนาคปุระเป็นมณฑลทางตะวันออกสุดของรัฐ และมีสำนักงานใหญ่ประจำมณฑลอยู่ที่เมืองนาคปุระ มณฑลมีพื้นที่ 51,336&nbsp;กม² มณฑลนาคปุระรวมกับมณฑลอมราวตีจะเรียกว่าภูมิภาควิทรรภ์ (Vidarbha region) มณฑลนาคปุระมีประชากรราวมากกว่า 10,600,000 คน ในปี 2011 ซึ่งใกล้เคียงกับประชากรทั้งประเทศอุรุกวัย หรือประชากรทั้งรัฐคอนเนคติคัต ของสหรัฐอเมริกา

ในมณฑลมีสองสนามบิน คือท่าอากาศยานนานาชาติ ดร. บาบาซาเฮบ อามเพฑกร (Dr. Babasaheb Ambedkar International Airport) และท่าอากาศยาน Gondia Airport 

## อ้างอิง


นาคปุระ
สูมาลากู

thumb|ภาพวาดของสูมาลากู

**สูมาลากู** (; 2158 - 24 ตุลาคม 2248) เป็นนางกำนัลในสมัยราชวงศ์ชิงเธอเป็นนางกำนัลคนสนิทของจักรพรรดินีเซี่ยวจฺวัง พระพันปีหลวง ระหว่างรัชสมัยจักรพรรดิชุ่นจื้อ

จักรพรรดินีเซี่ยวจฺวัง พระพันปีหลวง มักจะเรียกเธอว่า "เก๋อเก๋อ" ซึ่งสงวนไว้เฉพาะองค์หญิงในราชวงศ์เท่านั้น.

เธอทำหน้าที่สอนภาษาแมนจูให้กับยุวจักรพรรดิคังซีเมื่อยังทรงพระเยาว์ นอกจากนี้เธอยังทำหน้าที่คอยสอดส่องดูแลองค์ชายยฺหวิ่นเถาพระราชโอรสองค์ที่ 12 ของจักรพรรดิคังซี.

สูมาลากูถึงแก่กรรมในศักราชคังซีปีที่ 44 เมื่อวันที่ 24 ตุลาคม พ.ศ. 2258 ขณะอายุได้ 90 ปี

## อ้างอิง

หมวดหมู่:บุคคลในยุคราชวงศ์ชิง
เดร์รี

**เดร์รี** (, ; , ) หรือชื่ออย่างเป็นทางการว่า **ลันดันเดร์รี** (, ) เป็นนครที่ใหญ่เป็นอันดับที่สองของไอร์แลนด์เหนือ และเป็นนครที่ใหญ่เป็นอันดับที่สี่ของเกาะไอร์แลนด์ ชื่อเมืองเดร์รีถูกแผลงจากชื่อในภาษาไอริชเก่าว่า  (ไอริชสมัยใหม่: ) ซึ่งหมายถึง "พุ่มไม้โอ๊ก" ใน ค.ศ. 1613 นครได้รับกฎบัตรหลวงจากพระเจ้าเจมส์ที่ 1 และได้รับคำว่า *ลันดัน* นำหน้าชื่อเมืองเดิม เพื่อสื่อถึงการระดมทุนจากกลุ่มในลอนดอน แต่ในปัจจุบันชื่อเมืองมักเรียกสั้น ๆ ว่า *เดร์รี* ส่วนชื่อ *ลันดันเดร์รี* มักใช้ในทางกฎหมาย

ตัวเมืองเก่าตั้งอยู่ทางทิศตะวันตกของแม่น้ำฟอยล์ ซึ่งมีสะพานรถยนต์สองแห่งและสะพานคนเดินหนึ่งแห่งข้ามผ่าน ในปัจจุบัน ตัวเมืองมีพื้นที่ทั้งสองฝั่งของแม่น้ำ ฝั่งตะวันตกเรียกว่าฝั่งนคร ส่วนฝั่งตะวันออกเรียกว่าฝั่งน้ำ จากการสำมะโนครัวในปี 2001 ประชากรในตัวนครมี 83,652 คน ในขณะที่พื้นที่เขตเมืองมีประชากร 90,736 คน นครอยู่ภายใต้การบริหารของสภานครเดร์รีและเขตสแตรเบน ซึ่งครอบคลุมท่าเรือลันดันเดร์รีและท่าอากาศยานนครเดร์รีด้วย

เดร์รีตั้งอยู่ใกล้กับพรมแดนเทศมณฑลดอนิกอลของประเทศไอร์แลนด์ ซึ่งมีการเชื่อมต่อกันมาหลายศตวรรษ บุคคลที่เชื่อกันว่าเป็นผู้ก่อตั้งเดร์รี คือนักบุญโคล์มซิลล์จากทิคอนเนล ซึ่งเป็นชื่อเดิมของพื้นที่เทศมณฑลดอนิกอลทางทิศตะวันตกของแม่น้ำฟอยล์ในช่วงก่อน ค.ศ. 1610

ใน ค.ศ. 2013 เดร์รีถูกจัดตั้งให้เป็นนครแห่งวัฒนธรรมของสหราชอาณาจักร ซึ่งได้มีการมอบรางวัลใน ค.ศ. 2010

## อ้างอิง

## แหล่งข้อมูลอื่น

* 
* Derry visitor information
* Londonderry Chamber of Commerce

หมวดหมู่:นครในสหราชอาณาจักร
หมวดหมู่:เมืองในไอร์แลนด์เหนือ
คณะวิทยาศาสตร์ มหาวิทยาลัยสยาม

**คณะวิทยาศาสตร์ มหาวิทยาลัยสยาม** ได้รับการอนุมัติจากทบวงมหาวิทยาลัยเปิดหลักสูตรวิทยาศาสตรบัณฑิต สาขาเทคโนโลยีการอาหาร และสาขาวิทยาการคอมพิวเตอร์ เป็นลำดับคณะที่ 7 ของมหาวิทยาลัยสยาม

คณะวิทยาศาสตร์ได้เริ่มจัดการเรียนการสอนหลักสูตรวิทยาศาสตรบัณฑิตสาขาเทคโนโลยีการอาหาร ตั้งแต่ปี พ.ศ. 2534 และผ่านการประเมินคุณภาพการจัดการศึกษาจากทบวงมหาวิทยาลัย  ในปี พ.ศ. 2539 จากนั้นได้ดำเนินการปรับปรุงหลักสูตรในปี พ.ศ. 2545 ซึ่งผ่านการรับรองจากทบวงมหาวิทยาลัย และได้ปรับปรุงหลักสูตรต่อในปี พ.ศ. 2550 โดยทำการปรับปรุงหลักสูตรให้เป็นไปตามเกณฑ์มาตรฐานหลักสูตรระดับอุดมศึกษา พ.ศ. 2548

หลักสูตรวิทยาศาสตรบัณฑิตสาขาวิทยาการคอมพิวเตอร์ เริ่มจัดการเรียนการสอนในปี พ.ศ. 2536 และผ่านการประเมินคุณภาพการจัดการศึกษาจากทบวงมหาวิทยาลัย ในปี พ.ศ. 2539 จากนั้นได้ดำเนินการปรับปรุงหลักสูตรในปี พ.ศ. 2545 ซึ่งผ่านการรับรองจากทบวงมหาวิทยาลัย และได้ปรับปรุงหลักสูตรต่อในปี พ.ศ. 2551 โดยทำการปรับปรุงหลักสูตรให้เป็นไปตามเกณฑ์มาตรฐานหลักสูตรระดับอุดมศึกษา พ.ศ. 2548

ปัจจุบันคณะวิทยาศาสตร์ ประกอบด้วย 5 ภาควิชา คือ 
#ภาคสาขาวิชาคณิตศาสตร์
#ภาคสาขาวิชาฟิสิกส์ 
#ภาคสาชาวิชาเคมี 
#ภาคสาชาวิชาเทคโนโลยีการอาหาร 
#ภาคสาขาวิชาวิทยาการคอมพิวเตอร์
โดยให้บริการแก่นักศึกษาภายในคณะวิชา และให้บริการแก่คณะอื่นๆ ในรายวิชาศึกษาทั่วไป และวิชาพื้นฐาน ซึ่งเป็นองค์ประกอบที่สำคัญของหลักสูตรคณะต่างๆ ในมหาวิทยาลัย

## ทำเนียบคณบดี
#รศ. ดร. ทวี หอมชง
#ดร. จีรศักดิ์ ปิ่นสุวรรณ
#ผศ.ดร.กาญจนา มหัทธนทวี - ปัจจุบัน

หมวดหมู่:คณะวิทยาศาสตร์ในประเทศไทย
หมวดหมู่:หน่วยงานในมหาวิทยาลัยสยาม
องศาเดลิเซิล

link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Joseph_Nicolas_Delisle_AGE_V11_1803.jpg|thumb|216x216px|โจเซฟ-นิโคลัส เดลิเซิล ผู้คิดค้นมาตรวัดอุณหภูมิองศาเดลิเซิล
**องศาเดลิเซิล** (อังกฤษ:Delisle Scale, สัญลักษณ์: °D) คือหน่วยวัดอุณหภูมิที่คิดค้นขึ้นในปี ค.ศ. 1732 โดยนักดาราศาสตร์ชาวฝรั่งเศส โจเซฟ-นิโคลัส เดลิเซิล (Joseph-Nicolas Delisle) โดยวัดจุดเดือดของน้ำเป็น 0°D และจุดเยือกแข็งของน้ำอยู่ที่ 150°D เป็นหน่วยที่นิยมใช้ในจักรวรรดิรัสเชียในอดีตเป็นเวลากว่า 100 ปี โดยมีผู้ใช้ที่มีชื่อเสียงในวงการวิทยาศาสตร์คือ มิคาอิล โลโมโนซอฟ (Mikhail Lomonosov) นักวิทยาศาสตร์ชาวรัสเซีย ผู้ค้นพบกฎการอนุรักษ์มวลในปฏิกิริยาเคมี เป็นหน่วยการวัดอุณหภูมิที่แปลกกว่าหน่วยวัดอื่น ๆ เพราะ ยิ่งอุณหภูมิในหน่วยองศาเดลิเซิลสูงขึ้น อากาศจะยิ่งเย็นลง สวนทางกับมาตรวัดแบบอื่น ๆ

## ดูเพิ่ม
* การแปลงหน่วยอุณหภูมิ

## อ้างอิง

หมวดหมู่:ปริมาณทางกายภาพ
หมวดหมู่:หลักการสำคัญของฟิสิกส์
หมวดหมู่:อุณหพลศาสตร์
หมวดหมู่:หน่วยวัดอุณหภูมิ
เกลนน์ วีลัน

**เกลนน์ เดวิด วีลัน** (เกิดวันที่ 13 มกราคม ค.ศ. 1984) เป็นนักฟุตบอลชาวไอริชผู้เล่นในตำแหน่งกองกลางตัวรับให้กับฟลีตวุดทาวน์และทีมชาติสาธารณรัฐไอร์แลนด์

วีลันได้เริ่มต้นอาชีพกับแมนเชสเตอร์ซิตี ซึ่งเขาได้ลงเล่นให้กับสโมสรเพียงหนึ่งนัด ซึ่งเป็นการลงเล่นในยูฟ่าคัพ และถูกปล่อยยืมตัวให้กับบิวรี ต่อมาเขาย้ายไปเล่นให้กับเชฟฟีลด์เวนส์เดย์ ซึ่งเขาช่วยให้สโมสรเลื่อนชั้นสู่แชมเปียนชิปได้ในเดือนพฤษภาคม ค.ศ. 2005 ต่อมาในเดือนมกราคม ค.ศ. 2008 วีลันย้ายไปร่วมสโตกซิตีด้วยค่าตัวห้าแสนปอนด์ โดยเขาช่วยให้สโมสรเลื่อนชั้นสู่พรีเมียร์ลีกได้ เขากลายเป็นตัวหลักของสโมสรภายใต้การคุมทีมของโทนี พูลิส วีลันได้ลงเล่นนัดในนัดชิงชนะเลิศของเอฟเอคัพปี 2011 ซึ่งสโตกพ่ายแพ้ต่อทีมเก่าของเขา แมนเชสเตอร์ซิตี 1–0 วีลันอยู่กับกับสโตกถึงเก้าปีโดยได้ลงเล่น 338 นัด ก่อนที่จะย้ายไปแอสตันวิลลาในเดือนกรกฎาคม ค.ศ. 2017 และย้ายไปฮาร์ตในเดือนสิงหาคม ค.ศ. 2019

## สถิติอาชีพ
### ทีมชาติ

### ประตูในนามทีมชาติ

## เกียรติประวัติ
**เชฟฟีลด์เวนส์เดย์**
* ฟุตบอลลีกวัน เพลย์ออฟ: 2005

**สโตกซิตี**
* ฟุตบอลลีกแชมเปียนชิป รองชนะเลิศ: 2007–08
* เอฟเอคัพ รองชนะเลิศ: 2010–11

**แอสตันวิลลา**
* อีเอฟแอลแชมเปียนชิป เพลย์ออฟ: 2019

**รางวัลส่วนตัว**
* ผู้เล่นยอดเยี่ยมแห่งปี เชฟฟีลด์เวนส์เดย์: 2007
* นักฟุตบอลทีมชาติยอดเยี่ยมแห่งปี รุ่นอายุไม่เกิน 21 ปี: 2004

## อ้างอิง

## แหล่งข้อมูลอื่น

* Profile at the Aston Villa F.C. website
* 

หมวดหมู่:บุคคลจากดับลิน
หมวดหมู่:นักฟุตบอลชาวไอริช
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลเชฟฟีลด์เวนส์เดย์
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลฮาร์ตออฟมิดโลเธียน
หมวดหมู่:ผู้เล่นสโมสรฟุตบอลฟลีตวุดทาวน์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
องศาแรงคิน

|thumb|236px|William John Macquorn Rankine
**องศาแรงคิน** (อังกฤษ: Rankine Scale, สัญลักษณ์: °Ra) คือหน่วยวัดอุณหภูมิที่คิดค้นขึ้นโดยวิศวกรช่างกลชาวสก็อตแลนด์ ชือ นายวิลเลียม แรงคิน (William Rankine) ผู้ร่วมก่อตั้งสาขาวิชาเทอร์โมไดนามิกส์ เป็นมาตรวัดอุณหภูมิทางเทอร์โมไดนามิกส์ในหน่วยวัดแบบอังกฤษ ประดิษฐ์ขึ้นเมื่อปี ค.ศ.1859 (หลังมาตรวัดเคลวิน ในปี ค.ศ.1849) ใช้วัดอุณหภูมิพลศาสตร์และเอนโทรปี มีจุดเยือกแข็งของน้ำที่ 491.67 R และจุดการกลายเป็นไอน้ำที่ 671.67 R ส่วนอุณหภูมิต่ำที่สุดของ Rankine Scale คือ 0 R ณ จุดนั้น จะไม่มีอุณหภูมิหรือพลังงานในสสารเลย และจะไม่มีการแผ่รังสีความร้อนจากวัตถุ จึงเรียกอุณหภูมิ ณ จุดนี้ว่า ศูนย์สัมบูรณ์ (0 K หรือ 0 R) มีความคล้ายคลึงกับเคลวินอย่างมาก เพราะมีจุดกำเนิดร่วมกัน แต่ต่างกันตรงที่องศาแรงคินมีองศาฟาเรนไฮต์เป็นแม่แบบ อุณหภูมิเพิ่ม 1 °Ra มีค่าเท่ากับ 1°F

## เปรียบเทียบกับมาตรวัดอุณหภูมิแบบอื่น

## ดูเพิ่ม

# การแปลงหน่วยอุณหภูมิ

## อ้างอิง


หมวดหมู่:ปริมาณทางกายภาพ
หมวดหมู่:หลักการสำคัญของฟิสิกส์
หมวดหมู่:อุณหพลศาสตร์
หมวดหมู่:หน่วยวัดอุณหภูมิ
องศานิวตัน

[thumb|211x211px|[ไอแซก นิวตัน|เซอร์ไอแชค นิวตัน ผู้คิดค้นมาตรวัดอุณหภูมิองศานิวตัน และผู้ค้นพบแรงโน้มถ่วง]]
**องศานิวตัน** (อังกฤษ: Newton Scale, สัญลักษณ์: °N) คือ หน่วยวัดอุณหภูมิที่คิดค้นขึ้นในปี ค.ศ.1701 โดยเซอร์ไอแซก นิวตัน นักฟิสิกส์ผู้คิดค้นแรงโน้มถ่วง และแคลคูลัส นิวตันเป็นคนแรกที่เรียกเครื่องมือวัดอุณหภูมิของตนเองว่า เทอร์โมมิเตอร์ โดยกำหนด 0°N เป็นจุดเยือกแข็งของน้ำ และ 33°N เป็นจุดเดือดของน้ำ ถือเป็นหน่วยการวัดอุณหภูมิที่สำคัญต่อประวัติศาสตร์ เนื่องจากเป็นหน่วยอุณหภูมิแรกที่มีการกำหนดตัวเลขอุณหภูมิอย่างชัดเจนร่วมกับองศาเรอเมอร์ (ตีพิมพ์ในเวลาไล่เรี่ยกัน) การที่อุณหภูมิเพิ่ม 1°N คือ 3.03°C หรือ K

## การเปรียบเทียบอุณหภูมิ

## อ้างอิง


หมวดหมู่:ปริมาณทางกายภาพ
หมวดหมู่:หลักการสำคัญของฟิสิกส์
หมวดหมู่:อุณหพลศาสตร์
หมวดหมู่:หน่วยวัดอุณหภูมิ
องศาเรอเมอร์

thumb|215x215px|โอเล คริสเตนเซน เรอเมอร์ ผู้คิดค้นมาตรวัดอุณหภูมิองศาเรอเมอร์
**[[องศาเรอเมอร์]]** (อังกฤษ: Rømer Scale, สัญลักษณ์: °Rø) คือหน่วยวัดอุณหภูมิที่คิดค้นโดยนักดาราศาสตร์ชาวเดนมาร์กโอเล คริสเตนเซน เรอเมอร์ โดยตีพิมพ์เมื่อปี ค.ศ.1701 ไล่เรี่ยกันกับองศานิวตัน โดยกำหนดให้ 7.5°Rø เป็นจุดเยือกแข็งของน้ำ และ 60°Rø เป็นจุดเดือดของน้ำ โดย 0°Rø คือจุดเยือกแข็งของน้ำ น้ำแข็ง และ เกลือแอมโมเนียมคลอไรด์ (คล้ายกับฟาเรนไฮต์) โดยอุณหภูมิเพิ่มขึ้น 1°Rø คือ 40/21°C เป็นหน่วยอุณหภูมิแรกที่มีการกำหนดตัวเลขอุณหภูมิอย่างชัดเจนร่วมกับองศานิวตัน (ก่อนหน้านั้น เทอร์โมมิเตอร์วัดได้แค่ร้อนหรือเย็นเท่านั้น) เรอเมอร์เป็นคนที่วัดความเร็วแสงได้อย่างเที่ยงตรงเป็นคนแรก จากการสังเกตการณ์สุริยุปราคา และ กาเบรียล ฟาเรนไฮต์ ได้นำองศาเรอเมอร์มาปรับปรุงในปี ค.ศ.1708 และประดิษฐ์มาตรวัดอุณหภูมิองศาฟาเรนไฮต์ ที่กลายเป็นมาตรวัดอุณหภูมิอย่างเป็นทางการในหน่วยวัดแบบอังกฤษ และกลายเป็นที่นิยมใช้ในสหรัฐอเมริกา และ จักรวรรดิบริเตนในอดีต

## การเปรียบเทียบอุณหภูมิ

## ดูเพิ่ม
# การแปลงหน่วยอุณหภูมิ

## อ้างอิง
ประเทศกัมพูชาในโอลิมปิกเยาวชนฤดูร้อน 2018

**ประเทศกัมพูชา** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกัมพูชาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศกัมพูชาไม่ได้รับเหรียญรางวัลใด ๆ

## นักกีฬาที่เข้าร่วม

## ว่ายน้ำ

ผลการแข่งขันดังนี้ :

## ดูเพิ่ม
* ประเทศกัมพูชาในโอลิมปิก
* รายชื่อผู้เชิญธงชาติกัมพูชาในโอลิมปิกเยาวชน
* รายชื่อนักกีฬากัมพูชาที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


กัมพูชา
ตำบลคำบง (อำเภอบ้านผือ)

**ตำบลคำบง** เป็นหนึ่งในสิบสามตำบลของอำเภอบ้านผือ จังหวัดอุดรธานี ก่อตั้งเมื่อวันที่ 5 สิงหาคม พ.ศ. 2512 โดยแยกออกมาจากตำบลเขือน้ำ ต่อมาได้มีการตั้งตำบลหนองหัวคู โดยแยกออกมาจากตำบลคำบง เมื่อวันที่ 13 กันยายน พ.ศ. 2534 ทั้งพื้นที่ของตำบลคำบงในปัจจุบันบริหารโดยเทศบาลตำบลคำบง

## อาณาเขต
* **ทิศเหนือ** ติดต่อกับตำบลหายโศก (อำเภอบ้านผือ) 
* **ทิศตะวันออก** ติดต่อกับตำบลหนองหัวคู ตำบลเขือน้ำ (อำเภอบ้านผือ) และตำบลปะโค (อำเภอกุดจับ)
* **ทิศตะวันตก** ติดต่อกับตำบลโนนทอง (อำเภอบ้านผือ) 
* **ทิศใต้** ติดต่อกับตำบลสร้างก่อ (อำเภอกุดจับ)

## หมู่บ้าน
ตำบลคำบงแบ่งการปกครองออกเป็น 10 หมู่บ้านได้แก่

* หมู่ที่ 1 บ้านคำบง
* หมู่ที่ 2 บ้านเจริญสุข
* หมู่ที่ 3 บ้านดงหมู
* หมู่ที่ 4 บ้านชัยเจริญ
* หมู่ที่ 5 บ้านนาล้อม
* หมู่ที่ 6 บ้านนาล้อม
* หมู่ที่ 7 บ้านโนนสมบูรณ์
* หมู่ที่ 8 บ้านคำแหน
* หมู่ที่ 9 บ้านดงเย็นพัฒนา
* หมู่ที่ 10 บ้านคำบง

;หมู่บ้านในอดีต

* หมู่ 1 บ้านกุดเม็ก (ปัจจุบันคือ หมู่ 6 ตำบลหนองหัวคู)
* หมู่ 2 บ้านโพธิ์ (ปัจจุบันคือ หมู่ 4 ตำบลหนองหัวคู)
* หมู่ 3 บ้านคำบง (ปัจจุบันคือ หมู่ 1 ตำบลคำบง)
* หมู่ 4 บ้านสะคุ (ปัจจุบันคือ หมู่ 2 ตำบลหนองหัวคู)
* หมู่ 5 บ้านเจริญสุข (ปัจจุบันคือ หมู่ 2 ตำบลคำบง)
* หมู่ 6 บ้านหนองหัวคู (ปัจจุบันคือ หมู่ 1 ตำบลหนองหัวคู)
* หมู่ 7 บ้านยางโกน (ปัจจุบันคือ หมู่ 5 ตำบลหนองหัวคู)
* หมู่ 8 บ้านดงหมู (ปัจจุบันคือ หมู่ 3 ตำบลคำบง)
* หมู่ 9 บ้านชัยเจริญ (ปัจจุบันคือ หมู่ 4 ตำบลคำบง)
* หมู่ 10 บ้านนาล้อม (ปัจจุบันคือ หมู่ 5 ตำบลคำบง)
* หมู่ 11 บ้านหนองหัวคู (ปัจจุบันคือ หมู่ 3 ตำบลหนองหัวคู)
* หมู่ 12 บ้านนาล้อม (ปัจจุบันคือ หมู่ 6 ตำบลคำบง)
* หมู่ 13 บ้านโนนสมบูรณ์ (ปัจจุบันคือ หมู่ 7 ตำบลคำบง)
* หมู่ 14 บ้านสะคุน้อย (ปัจจุบันคือ หมู่ 7 ตำบลหนองหัวคู)
* หมู่ 15 บ้านคำแหน (ปัจจุบันคือ หมู่ 8 ตำบลคำบง)
* หมู่ 16 บ้านดงเย็นพัฒนา (ปัจจุบันคือ หมู่ 9 ตำบลคำบง)
* หมู่ 17 บ้านสะคุ (ปัจจุบันคือ หมู่ 8 ตำบลหนองหัวคู)
* หมู่ 18 บ้านหนองหัวคู (ปัจจุบันคือ หมู่ 9 ตำบลหนองหัวคู)

;หมู่บ้านที่แยกมาภายหลัง
* บ้านเทื่อม หมู่ 11 12 13 แยกจาก หมู่ 3
* บ้านนาสี หมู่ 14 แยกจาก หมู่ 6
* บ้านโนนสะอาด หมู่ 15 แยกจาก หมู่ 4

## การคมนาคม
 ทางหลวงแผ่นดินหมายเลข 2021

## สถานที่สำคัญ
;**โรงเรียน**
* โรงเรียนคำบงเจริญสุข
* โรงเรียนดงหมูชัยเจริญ
;**วัด**
* วัดศรีสง่าธารางาม บ้านคำแหน หมู่ 8
* วัดไทยทรงธรรม บ้านโนนสมบูรณ์ หมู่ 9
* วัดสุขธรรมราม บ้านนาล้อม หมู่ 5

## อ้างอิง

คำบง
คำบง
หมวดหมู่:เทศบาลในอำเภอบ้านผือ
เทียเป๋ง

**เทียเป๋ง** (  190s-200s) หรือ **เฉิงปิง** ชื่อรอง **เต๋อฉู่** (德樞) ขุนนางและนักเขียนของ ง่อก๊ก ระหว่าง ยุคสามก๊ก ของจีน.

## ประวัติ
เทียเป๋งมาจาก อำเภอหนานตุ้น เมืองยีหลำ ซึ่งตั้งอยู่ทางตะวันตกของเมือง เซียงเฉิง มณฑลเหอหนาน ในปัจจุบัน. เขาเป็นลูกศิษย์ของบัณฑิต ลัทธิขงจื๊อ Zheng Xuan. เมื่อความวุ่นวายเข้าปกคลุมแผ่นดินจีนจนนำไปสู่ ยุคสิ้นราชวงศ์ฮั่น, เทียเป๋งออกจาก เจียวจิ๋ว ทางตอนใต้ของจีน. ช่วงเวลานี้, เขาเข้าเป็นลูกศิษย์ของบัณฑิตนาม **Liu Xi** (劉熙) และกลายเป็นผู้รอบรู้ใน สี่หนังสือและวรรณกรรมทั้งห้า. ซื่อเซี่ย, เจ้าแคว้นเจียวจิ๋ว, แต่งตั้งเขาเป็นหัวหน้าเสมียน (長史).

บางช่วงเวลาในช่วงต้นคริสต์ทศวรรษ 220, พระเจ้าซุนกวน จักรพรรดิผู้ก่อตั้ง ง่อก๊ก, ได้ยินชื่อเสียงของเทียเป๋งในฐานะบัณฑิตลัทธิขงจื๊อผู้คงแก่เรียนจึงส่งทูตไปยังเจียวจิ๋วเพื่อชักชวนเทียเป๋งให้มารับราชการกับพระองค์. เทียเป๋งตกลงและได้รับการแต่งตั้งโดยพระเจ้าซุนกวนให้เป็นพระอาจารย์ของรัชทายาท (太子太傅). ใน ค.ศ. 225 พระเจ้าซุนกวนจัดงานอภิเษกระหว่างรัชทายาทของพระองค์ องค์ชาย ซุนเต๋ง กับบุตรสาวของ จิวยี่. เทียเป๋งได้รับโปรดเกล้าฯ แต่งตั้งให้เป็น เจ้ากรมพิธีการ (太常) และพิธีอภิเษกได้จัดขึ้นที่ เมืองง่อ (รอบ ๆ ซูโจว เจียงซู ทุกวันนี้).

เทียเป๋งถึงแก่กรรมในตำแหน่ง. โดยไม่มีรายละเอียดเรื่องการถึงแก่กรรมของเขาบันทึกไว้ในประวัติศาสตร์.

## ดูเพิ่ม
* รายชื่อบุคคลในยุคสามก๊ก

## อ้างอิง

* Chen, Shou (3rd century). *[[Records of the Three Kingdoms]]* (*Sanguozhi*).

หมวดหมู่:ง่อก๊ก
หมวดหมู่:บุคคลในยุคสามก๊ก
หมวดหมู่:ขุนนางจีน
หมวดหมู่:ข้าราชการของซุนกวน
ตลาดทุน

**ตลาดทุน** () คือตลาดการเงินที่เป็นแหล่งในการซื้อขายหนี้ระยะยาว (มากกว่าหนึ่งปี) หรือหุ้นทุน-หลักทรัพย์ที่มีการหนุนหลัง ตลาดทุนเป็นช่องทางให้ผู้นำเงินมาทำให้เกิดประโยชน์ระยะยาว เช่น บริษัทหรือรัฐบาลได้ลงทุนระยะยาว ผู้ควบคุมทางการเงินอย่าง คณะกรรมการตลาดหลักทรัพย์อินเดีย (SEBI), ธนาคารแห่งประเทศอังกฤษ (BoE) และ สำนักงานคณะกรรมการกำกับหลักทรัพย์และตลาดหลักทรัพย์สหรัฐ (SEC) เข้าดูแลตลาดทุนเพื่อคุ้มครองนักลงทุนต่อการฉ้อโกง รวมถึงยังทำหน้าที่ดูแลอื่น ๆ ด้วย

## อ้างอิง

หมวดหมู่:ตลาดการเงิน
หมวดหมู่:การบริการทางการเงิน
รายงานประจำปี

**รายงานประจำปี** () คือรายงานแสดงความเข้าใจของกิจกรรมบริษัทในรอบปีที่ผ่านมา รายงานประจำปีทำมาเพื่อรายงานต่อผู้ถือหุ้นและผู้สนใจ ให้ข้อมูลเกี่ยวกิจกรรมและผลประกอบการทางการเงิน อาจถือได้ว่าเป็นเอกสารที่พิมพ์เผยแพร่ในวงจำกัด (grey literature) แทบทุกประเทศต้องการให้บริษัททำและเผยแพร่รายงานประจำปี และหลายแห่งต้องการรายงานประจำปีในแง่ของการลงทะเบียนบริษัท บริษัทที่มีรายชื่ออยู่ในตลาดหลักทรัพย์ต้องทำรายงานประจำปีและยังต้องมีรายงานระหว่างปี เช่นรายงานประจำไตรมาส (ขึ้นอยู่ตามกฎของตลาดหลักทรัพย์)

## เนื้อหา
เนื้อหาในรายงานประจำปีประกอบด้วย

* ข้อมูลทั่วไปของบริษัท
* ผลการดำเนินการและการเงิน 
* รายงานจากผู้บริหาร
* ข้อมูลการกำกับดูแลกิจการ 
* แถลงการณ์ของประธานบริษัท
* รายงานการตรวจสอบบัญชี
* ข้อมูลที่ไม่เกี่ยวข้องกับการตรวจสอบบัญชี
* งบดุล รวมถึง
** บัญชีงบดุล  
** งบกำไรขาดทุน 
** งบแสดงการเปลี่ยนแปลงส่วนของเจ้าของ
** งบกระแสเงินสด
* หมายเหตุประกอบงบการเงิน
* นโยบายการบัญชี 
* อื่น ๆ

## อ้างอิง

หมวดหมู่:งบการเงิน
คอลล์ออฟดิวตี (วิดีโอเกม)

***คอลล์ออฟดิวตี*** () เป็นวิดีโอเกมแนวยิงมุมมองบุคคลที่หนึ่ง พัฒนาโดยอินฟินิตีวอร์ด และจัดจำหน่ายโดยแอ็กทิวิชัน ตัวเกมเป็นเกมแรกของชุดวิดีโอเกม *[[คอลล์ออฟดิวตี]]* วางจำหน่ายวันที่ 29 ตุลาคม 2003 สำหรับไมโครซอฟท์ วินโดวส์ ตัวเกมจะให้ผู้เล่นสวมบทบาทเป็นทหารราบในช่วงสงครามโลกครั้งที่สองโดยตัวเกมใช้เอนจินเกม id Tech 3 รุ่นดัดแปลงในการพัฒนา ธีมและรูปแบบการเล่นส่วนใหญ่มีความคล้ายคลึงกับชุดเกม *[[มีเดลออฟฮอนเนอร์ (ชุดวิดีโอเกม)|มีเดลออฟฮอนเนอร์]]* แม้กระนั้น *คอลล์ออฟดิวตี* จะนำเสนอมุมมองในเขตสงครามจากสงครามโลกครั้งที่สองที่หลากหลายจากทหารอังกฤษ, สหรัฐ และสหภาพโซเวียต ตัวเกมได้รับเสียงชื่นชมอย่างมากและได้รับรางวัลเกมยอดเยี่ยมแห่งปีหลายรางวัลจากนักวิจารณ์

ในเดือนกันยายน 2004 มีการวางจำหน่ายภาคเสริมของเกมนี้ชื่อ *[[คอลล์ออฟดิวตี: ยูไนทิดออฟเฟนซิฟ]]* ซึ่งผลิตโดยแอ็กทิวิชันและพัฒนาโดย Gray Matter Interactive และ Pi Studios ตัวเกมเวอร์ชันพอร์ตที่ปรับปรุงใหม่ของ *คอลล์ออฟดิวตี* สำหรับ เอกซ์บอกซ์ 360 และ เพลย์สเตชัน 3 ชื่อว่า *คอลล์ออฟดิวตีคลาสสิค* วางจำหน่ายทั่วโลกในเดือนพฤศจิกายน 2009 พร้อมการเปิดตัวเกม *[[คอลล์ออฟดิวตี: มอเดิร์นวอร์แฟร์ 2]]* ซึ่งมีให้ใช้งานผ่านรหัสการแลกรับที่รวมอยู่ในรุ่น "Hardened" และ "Prestige" ของเกม
## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:เกมสำหรับแมคโอเอส
หมวดหมู่:เกมสำหรับวินโดวส์
หมวดหมู่:เกมสำหรับเอ็นเกจ
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:คอลล์ออฟดิวตี
หมวดหมู่:วิดีโอเกมที่มีฉากในประเทศออสเตรีย
หมวดหมู่:วิดีโอเกมที่มีฉากในสหภาพโซเวียต
หมวดหมู่:วิดีโอเกมที่มีฉากในประเทศฝรั่งเศส
หมวดหมู่:วิดีโอเกมที่มีฉากในประเทศนอร์เวย์
หมวดหมู่:วิดีโอเกมที่มีฉากในประเทศโปแลนด์
หมวดหมู่:วิดีโอเกมที่มีฉากในประเทศเยอรมนี
หมวดหมู่:วิดีโอเกมที่มีฉากในประเทศรัสเซีย
อุคนากีง คือเรลซึค

**อุคนากิน คือเรลซึค** () เป็นนักการเมืองชาวมองโกเลียและดำรงตำแหน่งประธานาธิบดีคนที่ 6 นอกจากนี้เขายังเคยดำรงตำแหน่งนายกรัฐมนตรีมองโกเลียตั้งแต่วันที่ 4 ตุลาคม ค.ศ. 2017 ถึง 27 มกราคม ค.ศ. 2021 อย่างไรก็ตามเขาประกาศลาออกจากตำแหน่งนายกรัฐมนตรี โดยรับผิดชอบในการให้มารดาและทารกที่ได้รับการวินิจฉัยว่าติดเชื้อโควิด-19 เดินออกจากโรงพยาบาลท่ามกลางสภาพอากาศหนาวจัด ก่อให้เกิดความไม่พอใจในที่สาธารณะ หลังจากนั้นเขาได้รับเลือกเป็นประธานาธิบดีคนที่ 6 ของประเทศมองโกเลียในการเลือกตั้งประธานาธิบดีเมื่อวันที่ 9 มิถุนายน ค.ศ. 2021 และเข้ารับตำแหน่งอย่างเป็นทางการเมื่อวันที่ 25 มิถุนายนของปีเดียวกัน และกำลังปฏิบัติหน้าที่อยู่ในปัจจุบัน

คือเรลซึคได้ดำรงตำแหน่งรัฐมนตรีว่าการกระทรวงสถานการณ์ฉุกเฉินตั้งแต่ปี ค.ศ. 2004 ถึง ค.ศ. 2006 และดำรงตำแหน่งรองนายกรัฐมนตรีในปี ค.ศ. 2014 ถึง ค.ศ. 2015 และ ค.ศ. 2016 ถึง ค.ศ. 2017 เขายังดำรงตำแหน่งเลขาธิการพรรคประชาชนมองโกเลียตั้งแต่ปี ค.ศ. 2008 ถึง ค.ศ. 2012

## อ้างอิง

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีมองโกเลีย
หมวดหมู่:ประธานาธิบดีมองโกเลีย
หมวดหมู่:บุคคลจากอูลานบาตาร์
ตำบลหนองแวง (อำเภอบ้านผือ)

**ตำบลหนองแวง** เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ทั้งพื้นที่ของตำบลหนองแวงบริหารโดยองค์การบริหารส่วนตำบลหนองแวง

## ประวัติ

* วันที่ 21 กุมภาพันธ์ 2468 ยุบตำบลข้าวสาร และแยกเอาหมู่บ้านไปรวมขึ้นกับตำบลจำปาโมง และตำบลบ้านเม็ก

* วันที่ 16 ธันวาคม 2501 ตั้งตำบลข้าวสาร แยกออกจากตำบลบ้านเม็ก
*
* วันที่ 9 พฤศจิกายน 2538 ตั้งตำบลหนองแวง แยกออกจากตำบลข้าวสาร

## อาณาเขต(ตำบล)
* ทิศเหนือ  ติดต่อกับตำบลจำปาโมง ตำบลข้าวสาร ตำบลโนนทอง  (อำเภอบ้านผือ) 
*ทิศตะวันออก  ติดต่อกับ ตำบลโนนทอง(อำเภอบ้านผือ)
*ทิศตะวันตก  ติดต่อกับ ตำบลนาด่าน     ตำบลกุดผึ้ง (อำเภอสุวรรณคูหา) 
*ทิศใต้  ติดต่อกับ ตำบลตาลเลียน (อำเภอกุดจับ)

### การปกครองส่วนภูมิภาค
ตำบลหนองแวงแบ่งการปกครองออกเป็น 10 หมู่บ้านได้แก่

* หมู่ที่ 1 บ้านหนองแวงน้อย
* หมู่ที่ 2 บ้านสันติสุข
* หมู่ที่ 3 บ้านคำบอนเวียงชัย
* หมู่ที่ 4 บ้านแหลมทองพัฒนา
* หมู่ที่ 5 บ้านโนนสง่า
* หมู่ที่ 6 บ้านเท่อเล่อ
* หมู่ที่ 7 บ้านนางาม
* หมู่ที่ 8 บ้านหนองแวง
* หมู่ที่ 9 บ้านนางาม
* หมู่ที่ 10 บ้านหนองแวง

### การปครองส่วนท้องถิ่น
ท้องที่ตำบลหนองแวง ประกอบด้วยองค์กรปกครองส่วนท้องถิ่น 1 แห่ง ได้แก่
*องค์การบริหารส่วนตำบลหนองแวง  ครอบคลุมพื้นที่ทั้งตำบลหนองแวง

## การคมนาคม
 ทล.2097 ใน อ.บ้านผือ

## สถานศึกษา
*โรงเรียนบ้านหนองแวง

## สถานที่สำคัญ
*วัดโนนสวรรค์ บ้านเท่อเล่อ ม.6
*วัดธรรมชาติวิทยา บ้านโนนสง่า ม.5
*วัดถ้ำดุก บ้านคำบอนเวียงชัย ม.4
*วัดป่าภูวัตร บ้านนางาม ม.7

## อ้างอิง

หนองแวง
หนองแวง
ตำบลหายโศก (อำเภอบ้านผือ)

**ตำบลหายโศก** เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ทั้งพื้นที่ของตำบลหายโศกบริหารโดยองค์การบริหารส่วนตำบลหายโศก

## ประวัติ
* วันที่ 5 สิงหาคม 2512 ตั้งตำบลหายโศก แยกออกจากตำบลบ้านผือ

## อาณาเขต
* ทิศเหนือ: ติดต่อกับตำบลโคกคอน ตำบลบ้านว่าน ตำบลหนองนาง (อำเภอท่าบ่อ)
* ทิศตะวันออก: ติดต่อกับตำบลหนองหัวคู (อำเภอบ้านผือ)
* ทิศใต้: ติดต่อกับตำบลคำบง  ตำบลโนนทอง (อำเภอบ้านผือ)
* ทิศตะวันตก: ติดต่อกับตำบลบ้านผือ  ตำบลบ้านค้อ (อำเภอบ้านผือ) 

## การปกครอง
### การปกครองท้องที่
ตำบลหายโศกแบ่งการปกครองออกเป็น 17 หมู่บ้านได้แก่

* หมู่ที่ 1 บ้านหายโศก
* หมู่ที่ 2 บ้านธาตุ
* หมู่ที่ 3 บ้านนาคำ
* หมู่ที่ 4 บ้านโนนทัน
* หมู่ที่ 5 บ้านดงหวาย
* หมู่ที่ 6 บ้านโคกสีแก้ว
* หมู่ที่ 7 บ้านหนองนกเขียน
* หมู่ที่ 8 บ้านหนองกุง
* หมู่ที่ 9 บ้านหลวงคำ
* หมู่ที่ 10 บ้านดงขวาง
* หมู่ที่ 11 บ้านโนนอุดม
* หมู่ที่ 12 บ้านดงหวาย
* หมู่ที่ 13 บ้านธาตุทรายมูล
* หมู่ที่ 14 บ้านวังแสง
* หมู่ที่ 15 บ้านดงหวาย
* หมู่ที่ 16 บ้านหายโศก
* หมู่ที่ 17 บ้านดงหวาย

### การปครองส่วนท้องถิ่น
ท้องที่ตำบลหายโศกประกอบด้วยองค์กรปกครองส่วนท้องถิ่น 1 แห่ง ได้แก่
* **องค์การบริหารส่วนตำบลหายโศก** ครอบคลุมพื้นที่ทั้งตำบลหายโศก

## สถานศึกษา
*โรงเรียนหนองกุงวังแสง

## สถานที่สำคัญ
*วัดโคกสีแก้ว บ้านโคกสีแก้ว ม.6
*วัดชุมพวงสวรรค์ บ้านหนองกุง ม.8
*วัดแก้วชาตรี บ้านโนนอุดม ม.1

## การคมนาคม
* ทางหลวงแผ่นดินหมายเลข 2021
* ทางหลวงแผ่นดินหมายเลข 2411

## อ้างอิง

หายโศก
หายโศก
ริตา เฮย์เวิร์ท

**ริตา เฮย์เวิร์ท** (; 17 ตุลาคม ค.ศ. 1916 – 14 พฤษภาคม ค.ศ. 1987) หรือชื่อเกิด **มาร์การิตา คาร์เมน แคนซิโน** (Margarita Carmen Cansino) เป็นนักแสดง นักเต้น ชาวอเมริกัน ประสบความสำเร็จในช่วงคริสต์ทศวรรษ 1940 เป็นหนึ่งในนักแสดงแถวหน้าของยุค แสดงในภาพยนตร์ 61 เรื่อง มากกว่า 37 ปี สื่อขนานนามเธอว่า "เทพธิดาแห่งความรัก" (The Love Goddess) เธอยังเป็นนางแบบรูปติดผนังแถวหน้าของเหล่าบรรดาทหารจีไอในช่วงสงครามโลกครั้งที่สอง

เฮย์เวิร์ทเป็นที่รู้จักจากการแสดงในภาพยนตร์ปี ค.ศ 1946 แนวฟิล์มนัวร์เรื่อง *[[Gilda]]* แสดงคู่กับเกล็นน์ ฟอร์ด เธอยังเป็นที่รู้จักจากการแสดงในเรื่อง *[[Only Angels Have Wings]]* (1939), *[[The Lady from Shanghai]]* (1947), *[[Pal Joey (film)|Pal Joey]]* (1957) และ *[[Separate Tables (film)|Separate Tables]]* (1958) เฟรด แอสแตร์ซึ่งแสดงกับเธอในภาพยนตร์สองเรื่อง คือ *[[You'll Never Get Rich]]* (1941) และ *[[You Were Never Lovelier]]* (1942) ได้บอกว่าเธอเป็นคู่เต้นที่โปรด เธอยังแสดงใน *[[Cover Girl (film)|Cover Girl]]* (1944) ร่วมกับจีน เคลลี

ปี ค.ศ. 1980 เฮย์เวิร์ทป่วยเป็นโรคอัลไซเมอร์ ทำให้เธอเสียชีวิตในวัย 68 ปี จากการเสียชีวิตของเธอทำให้ผู้คนในสมัยนั้นที่ยังไม่รู้จักโรคนี้ได้รู้จักมากขึ้น 

## อ้างอิง

หมวดหมู่:นักแสดงภาพยนตร์หญิงชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:บุคคลจากบรุกลิน
หมวดหมู่:เสียชีวิตจากโรคอัลไซเมอร์
หมวดหมู่:ชาวอเมริกันเชื้อสายสเปน
ตำบลข้าวสาร

**ตำบลข้าวสาร** เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ทั้งพื้นที่ของตำบลข้าวสารบริหารโดยองค์การบริหารส่วนตำบลข้าวสาร

## ประวัติ
* วันที่ 21 กุมภาพันธ์ 2468 ยุบตำบลข้าวสาร และแยกเอาหมู่บ้านไปรวมขึ้นกับตำบลจำปาโมง และตำบลบ้านเม็ก

* วันที่ 16 ธันวาคม 2501 ตั้งตำบลข้าวสาร แยกออกจากตำบลบ้านเม็ก
* 
* วันที่ 9 พฤศจิกายน 2538 ตั้งตำบลหนองแวง แยกออกจากตำบลข้าวสาร

## อาณาเขต
* ทิศเหนือ ติดต่อกับตำบลบ้านผือ (อำเภอบ้านผือ) 
* ทิศตะวันออก ติดต่อกับ ตำบลโนนทอง (อำเภอบ้านผือ)
* ทิศใต้ ติดต่อกับ ตำบลหนองแวง (อำเภอบ้านผือ)
* ทิศตะวันตก ติดต่อกับ ตำบลจำปาโมง (อำเภอบ้านผือ) 

## การปกครอง
### การปกครองส่วนภูมิภาค
ตำบลข้าวสารแบ่งการปกครองออกเป็น 10 หมู่บ้านได้แก่

* หมู่ที่ 1 บ้านเม็ก
* หมู่ที่ 2 บ้านดอนขวาง
* หมู่ที่ 3 บ้านกุดเข็ง
* หมู่ที่ 4 บ้านข้าวสาร
* หมู่ที่ 5 บ้านหินตั้ง
* หมู่ที่ 6 บ้านดอนหอ
* หมู่ที่ 7 บ้านเม็ก
* หมู่ที่ 8 บ้านโคกกลาง
* หมู่ที่ 9 บ้านทรายทอง
* หมู่ที่ 10 บ้านข้าวสาร

### การปครองส่วนท้องถิ่น
ท้องที่ตำบลข้าวสาร ประกอบด้วยองค์กรปกครองส่วนท้องถิ่น 1 แห่ง ได้แก่
* **องค์การบริหารส่วนตำบลข้าวสาร** ครอบคลุมพื้นที่ทั้งตำบลข้าวสาร

## สถานศึกษา
* โรงเรียนบ้านข้าวสาร
* โรงเรียนบ้านเม็ก
* โรงเรียนบ้านหินตั้ง

## สถานที่สำคัญ
* วัดท่าวารีสาคร บ้านดอนขวาง ม.2
* วัดวิเศษสรรพคุณ บ้านเม็ก ม.1
* วัดป่าธรรมวิเวก บ้านดอนหอ ม.6
* ดูนดอกกาบ บ้านเม็ก หมู่.1
* วัดศิลาประดิษฐาราม บ้านหินตั้ง หมู่5
* หินตั้ง บ้านหินตั้ง หมู่.5
* วันจันทราราม บ้านเม็ก หมู่.7
* วัดศรีชมชื่น บ้านกุดเข็ง หมู่.3
* วัดโคกกลางวนาราม หมู่.8
* วัดศรีทรายทอง บ้านทรายทอง หมู่.9
* วัดป่าบ้านข้าวสาร(สำนักสงฆ์) บ้านข้าวสารหมู่.10

## การคมนาคม
*  ทางหลวงแผ่นดินหมายเลข 2097
*  ทางหลวงแผ่นดินหมายเลข 2098

## อ้างอิง

ข้าวสาร
ข้าวสาร
ริชาร์ด คีโอ

**ริชาร์ด จอห์น คีโอ** (เกิดวันที่ 11 สิงหาคม ค.ศ. 1986) เป็นนักฟุตบอลอาชีพในตำแหน่งกองหลัง เขาเล่นให้กับไวคัมบ์วอนเดอเรอส์เป็นสโมสรสุดท้าย ส่วนมากเขาจะเล่นในตำแหน่งเซ็นเตอร์แบ็ก แต่บางครั้งก็เล่นในตำแหน่งแบ็กขวา

คีโอเริ่มต้นเล่นฟุตบอลระดับเยาวชนกับอิปสวิชทาวน์และสโตกซิตี และได้เลื่อนขึ้นสู่ทีมชุดใหญ่ของสโตก เขาถูกปล่อยยืมตัวให้กับวิกิงเกอร์ในไอซ์แลนด์ใน ค.ศ. 2004 ก่อนที่จะย้ายไปบริสตอลซิตีใน ค.ศ. 2005 และได้ลงเล่นในฟุตบอลลีกในเดือนกันยายนปีเดียวกัน ต่อมาเขาถูกปล่อยยืมตัวให้กับไวคัมบ์วอนเดอเรอส์ และเมื่อกลับสู่บริสตอล เขาสามารถทำประตูแรกในนามสโมสรในเดือนเมษายน ค.ศ. 2006 ทำให้เขากลายเป็นตัวหลักของสโมสรในฤดูกาลถัดมา เขาลงเล่นรวมทุกรายการ 43 นัด ยิงได้ 4 ประตู อย่างไรก็ตาม หลังจากนั้นเขาถูกปล่อยยืมตัวให้กับฮัดเดอส์ฟีลด์ทาวน์, คาร์ไลล์ยูไนเต็ด และเชลเทนนัมทาวน์ สุดท้ายหลังจบฤดูกาล 2007–2008 เขาย้ายไปคาร์ไลล์ยูไนเต็ดแบบไม่เปิดเผยค่าตัว

คีโอเป็นผู้เล่นตัวหลักของคาร์ไลล์ เขาได้ลงเล่นให้กับสโมสรรวมทุกรายการ 95 นัด ยิงได้ 6 ประตู และได้รับรางวัลผู้เล่นยอดเยี่ยมแห่งปีจากสโมสรในฤดูกาล 2009–10 แต่หลังจบฤดูกาล เขาย้ายไปคอเวนทรีซิตี โดยได้ลงเล่นในลีกและถ้วยรวม 95 นัด ยิงได้หนึ่งประตู เขาได้รับรางวัลผู้เล่นยอดเยี่ยมแห่งปีจากสโมสรในฤดูกาล 2011–12 แม้ว่าสุดท้าย สโมสรจะตกชั้นจากแชมเปียนชิปก็ตาม ต่อมา คีโอเซ็นสัญญากับดาร์บีเคาน์ตีด้วยค่าตัวหนึ่งล้านปอนด์ เขาได้ลงเล่นให้กับสโมสรกว่า 300 นัด และได้รับรางวัลผู้เล่นยอดเยี่ยมแห่งปีจากสโมสรในฤดูกาล 2012–13 และ 2015–16 และมีชื่อติดทีมยอดเยี่ยมของพีเอฟเอในฤดูกาล 2014–15

คีโอเกิดในอังกฤษ แต่บิดามารดาของเขาเป็นชาวไอริช เขาจึงได้เล่นให้กับทีมชาติสาธารณรัฐไอร์แลนด์ในรุ่นอายุไม่เกิน 19 ปี, 21 ปี และชุดใหญ่

## สถิติอาชีพ
### ทีมชาติ

### ประตูในนามทีมชาติ

## เกียรติประวัติ
**บริสตอลซิตี**
* ฟุตบอลลีกวัน รองชนะเลิศ: 2006–07

**รางวัลส่วนตัว**
* ทีมยอดเยี่ยมแห่งปี พีเอฟเอ: แชมเปียนชิป 2014–15
* ผู้เล่นดาวรุ่งแห่งปี บริสตอลซิตี: 2006–07
* ผู้เล่นยอดเยี่ยมแห่งปี คาร์ไลล์ยูไนเต็ด: 2009–10
* ผู้เล่นยอดเยี่ยมแห่งปี คอเวนทรีซิตี: 2011–12
* ผู้เล่นของผู้เล่นยอดเยี่ยมแห่งปี คอเวนทรีซิตี: 2010–11, 2011–12
* ผู้เล่นยอดเยี่ยมแห่งปี ดาร์บีเคาน์ตี: 2012–13, 2015–16
* ผู้เล่นของผู้เล่นยอดเยี่ยมแห่งปี ดาร์บีเคาน์ตี: 2012–13, 2015–16, 2018–19
* ผู้เล่นของผู้สนับสนุนยอดเยี่ยมแห่งปี ดาร์บีเคาน์ตี: 2012–13

## อ้างอิง

## แหล่งข้อมูลอื่น
* 
* Ireland profile at Soccerscene

หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวไอริช
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลอิปสวิชทาวน์
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลบริสตอลซิตี
หมวดหมู่:ผู้เล่นสโมสรฟุตบอลฮัดเดอส์ฟีลด์ทาวน์
หมวดหมู่:ผู้เล่นสโมสรฟุตบอลคาร์ไลล์ยูไนเต็ด
หมวดหมู่:ผู้เล่นสโมสรฟุตบอลคอเวนทรีซิตี
หมวดหมู่:ผู้เล่นสโมสรฟุตบอลดาร์บีเคาน์ตี
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ชาวอังกฤษเชื้อสายไอริช
หมวดหมู่:บุคคลจากฮาร์โลว์
เอเดน มักกีดี

**เอเดน จอห์น มักกีดี** (เกิดวันที่ 4 เมษายน ค.ศ. 1986) เป็นนักฟุตบอลอาชีพผู้เล่นในตำแหน่งปีกให้ซันเดอร์แลนด์ และยังเล่นให้กับทีมชาติสาธารณรัฐไอร์แลนด์

มักกีดีเริ่มต้นอาชีพกับเซลติกในสกอตแลนด์ ซึ่งเขาพาสโมสรคว้าแชมป์ลีก 4 สมัย, สกอตติชคัพ 2 สมัย และสกอตติชลีกคัพ 1 สมัย ต่อมาใน ค.ศ. 2010 เขาได้ย้ายไปสปาร์ตัคมอสโกในรัสเซีย ซึ่งเขาช่วยให้สโมสรจบรองชนะเลิศในลีก ต่อมาเขาย้ายไปเอฟเวอร์ตันในอังกฤษในเดือนมกราคม ค.ศ. 2014 เขาถูกปล่อยยืมตัวให้กับเชฟฟีลด์เวนส์เดย์และเพรสตันนอร์ทเอนด์ ก่อนที่จะย้ายไปซันเดอร์แลนด์ในฤดูร้อนปี 2017
 
แม้ว่าจะเกิดและเติบโตในสกอตแลนด์ แต่มักกีดีเลือกเล่นให้กับไอร์แลนด์ เพราะมีเชื้อสายไอริชจากปู่และย่าของเขา เขาเป็นส่วนหนึ่งของทีมชาติสาธารณรัฐไอร์แลนด์ชุดลุยศึกฟุตบอลชิงแชมป์แห่งชาติยุโรปในปี 2012 และ 2016

## สถิติอาชีพ
### ทีมชาติ

### ประตูในนามทีมชาติ

## เกียรติประวัติ
### สโมสร
**เซลติก**
* สกอตติชพรีเมียร์ลีก: 2003–04, 2005–06, 2006–07, 2007–08
* สกอตติชลีกคัพ: 2008–09
* สกอตติชคัพ: 2004–05, 2006–07

**สปาร์ตัคมอสโก**
* รัสเซียนพรีเมียร์ลีก รองชนะเลิศ: 2011–12

**ซันเดอร์แลนด์**
* อีเอฟแอลโทรฟี รองชนะเลิศ: 2018–19

### รางวัลส่วนตัว
**สกอตแลนด์**
* ผู้เล่นยอดเยี่ยมแห่งปี พีเอฟเอ สกอตแลนด์: 2007–08
* ผู้เล่นดาวรุ่งแห่งปี พีเอฟเอ สกอตแลนด์: 2007–08
* ทีมยอดเยี่ยมแห่งปี พีเอฟเอ สกอตแลนด์ (พรีเมียร์ลีก): 2007–08, 2008–09
* ผู้เล่นดาวรุ่งแห่งปี สกอตติชพรีเมียร์ลีก: 2007–08
* ผู้เล่นยอดเยี่ยมแห่งปี บีบีซีสปอร์ตซาวน์: 2007–08
* ผู้เล่นยอดเยี่ยมแห่งปีโดยแฟนเซลติก: 2007–08
* ผู้เล่นยอดเยี่ยมแห่งปีโดยเซลติก: 2007–08, 2009–10
* ผู้เล่นดาวรุ่งแห่งปีโดยเซลติก: 2004–05, 2005–06, 2006–07
* ผู้เล่นยอดเยี่ยมแห่งเดือน สกอตติชพรีเมียร์ลีก: ธันวาคม 2004, พฤศจิกายน 2007, กุมภาพันธ์ 2008
* ผู้เล่นดาวรุ่งแห่งเดือน สกอตติชพรีเมียร์ลีก: มีนาคม 2005, พฤศจิกายน 2005, สิงหาคม 2006, กันยายน 2006

**รัสเซีย**
* ท็อป 33 สหภาพฟุตบอลรัสเซีย: 2010, 2011–12

**อังกฤษ**
* ทีมยอดเยี่ยมแห่งปี พีเอฟเอ (อีเอฟแอลลีกวัน): 2018–19
* ผู้เล่นยอดเยี่ยมแห่งปี ซันเดอร์แลนด์: 2018–19
* ผู้เล่นยอดเยี่ยมแห่งปี เพรสตันนอร์ทเอนด์: 2016–17
* ผู้เล่นยอดเยี่ยมแห่งเดือน อีเอฟแอลแชมเปียนชิป: กุมภาพันธ์ 2017
* ผู้เล่นยอดเยี่ยมแห่งเดือน อีเอฟแอลลีกวัน: กุมภาพันธ์ 2019
* ผู้เล่นยอดเยี่ยมแห่งเดือน ซันเดอร์แลนด์: พฤศจิกายน 2018

**ทีมชาติ**
* นักฟุตบอลดาวรุ่งแห่งปี: 2008
* ประตูทีมชาติยอดเยี่ยมแห่งปี: 2014

## อ้างอิง

## แหล่งข้อมูลอื่น

* 
* 
* 
* 
* Ireland profile at Soccerscene

หมวดหมู่:บุคคลจากกลาสโกว์
หมวดหมู่:นักฟุตบอลชาวไอริช
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:นักฟุตบอลชาวสกอตแลนด์
หมวดหมู่:ปีกฟุตบอล
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลควีนส์พาร์ก
หมวดหมู่:ผู้เล่นสโมสรฟุตบอลเซลติก
หมวดหมู่:ผู้เล่นสโมสรฟุตบอลสปาร์ตัคมอสโก
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลเชฟฟีลด์เวนส์เดย์
หมวดหมู่:ผู้เล่นสโมสรฟุตบอลเพรสตันนอร์ทเอนด์
หมวดหมู่:ผู้เล่นสโมสรฟุตบอลชาร์ลตันแอธเลติก
หมวดหมู่:ผู้เล่นในสกอตติชโปรเฟสชันนัลฟุตบอลลีก
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
เทศบาลตำบลไร่ใหม่

**เทศบาลตำบลไร่ใหม่** เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1–2, 6 และบางส่วนของหมู่ 3, 6 ตำบลไร่เก่า ในอำเภอสามร้อยยอด รวมไปถึงพื้นที่บางส่วนของหมู่ 2, 6 ตำบลสามกระทาย ในอำเภอกุยบุรี จังหวัดประจวบคีรีขันธ์ เดิมมีฐานะเป็นสุขาภิบาลไร่ใหม่ที่จัดตั้งขึ้นใน พ.ศ. 2512 ในท้องที่ตำบลสามกระทาย (เดิม) ในปี พ.ศ. 2518 ทางราชการได้จัดตั้งตำบลไร่ใหม่ขึ้นโดยแยกการปกครองบางส่วนจากตำบลสามกระทาย จึงมีพื้นที่ครอบคลุมสองตำบลจนปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลไร่เก่ามีประชากรทั้งหมด 7,761 คน

พื้นที่เทศบาลตำบลอยู่บริเวณทิศใต้ของอำเภอสามร้อยยอดและอยู่บริเวณทิศเหนือของอำเภอกุยบุรี อยู่ห่างจากที่ว่าการอำเภอสามร้อยยอด 8.4 กิโลเมตร และอยู่ห่างจากที่ว่าการอำเภอกุยบุรี 13.4 กิโลเมตร อยู่ห่างจากศาลากลางจังหวัดประจวบคีรีขันธ์ประมาณ 47.2 กิโลเมตร อยู่ห่างจากกรุงเทพมหานครประมาณ 244 กิโลเมตรตามทางรถยนต์ มีพื้นที่รับผิดชอบทั้งหมด 21.50 ตารางกิโลเมตรหรือคิดเป็น 13,437.5 ไร่ ลักษณะชุมชนเป็นชุมชนขนาดใหญ่หนาแน่นตามแนวถนนเพชรเกษมซึ่งมีพื้นที่เมืองต่อกันกับเทศบาลตำบลไร่เก่า มีสภาพเมืองที่กลมกลืนกับไร่เก่าจนเรียกได้ว่าคือเมืองเดียวกัน

## อ้างอิง

ไร่ใหม่
ไร่ใหม่
ไร่ใหม่
หมวดหมู่:อำเภอกุยบุรี
ตำบลโนนทอง (อำเภอบ้านผือ)

**ตำบลโนนทอง** เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ทั้งพื้นที่ของตำบลโนนทองบริหารโดยองค์การบริหารส่วนตำบลโนนทอง

## ประวัติ
**ตำบลโนนทอง** แยกออกมาจากตำบลบ้านเม็ก (ปัจจุบันคือ ตำบลข้าวสาร) อำเภอบ้านผือ จังหวัดอุดรธานี ซึ่งเมื่อก่อนยังมีประชากรค่อนข้างน้อย

## อาณาเขต
* ทิศเหนือ: ติดต่อกับ ตำบลบ้านผือ ตำบลหายโศก (อำเภอบ้านผือ) 
* ทิศตะวันออก: ติดต่อกับ ตำบลคำบง (อำเภอบ้านผือ)
* ทิศใต้: ติดต่อกับ ตำบลหนองแวง (อำเภอบ้านผือ) ตำบลสร้างก่อ (อำเภอกุดจับ)
* ทิศตะวันตก: ติดต่อกับ ตำบลข้าวสาร ตำบลหนองแวง (อำเภอบ้านผือ) 

## การปกครอง
### การปกครองท้องที่
ตำบลโนนทองแบ่งการปกครองออกเป็น 15 หมู่บ้าน ได้แก่

* หมู่ที่ 1 บ้านคู
* หมู่ที่ 2 บ้านดง
* หมู่ที่ 3 บ้านโพน
* หมู่ที่ 4 บ้านโนนแดง
* หมู่ที่ 5 บ้านโนนดู่
* หมู่ที่ 6 บ้านโนนทอง
* หมู่ที่ 7 บ้านดอนตาล
* หมู่ที่ 8 บ้านดงบัง
* หมู่ที่ 9 บ้านนาไฮ
* หมู่ที่ 10 บ้านนาเตย
* หมู่ที่ 11 บ้านโนนหวาย
* หมู่ที่ 12 บ้านดอนตาล
* หมู่ที่ 13 บ้านดงบัง
* หมู่ที่ 14 บ้านนาไฮ
* หมู่ที่ 15 บ้านนาเตย

### การปครองส่วนท้องถิ่น
ท้องที่ตำบลโนนทอง ประกอบด้วยองค์กรปกครองส่วนท้องถิ่น 1 แห่ง ได้แก่
* **องค์การบริหารส่วนตำบลโนนทอง** ครอบคลุมพื้นที่ทั้งตำบลโนนทอง

## สถานศึกษา
* โรงเรียนโนนทองโนนหวาย
* โรงเรียนคูดงประชาสรรค์
* โรงเรียนบ้านโนนแดง
* โรงเรียนบ้านโนนดู่
* โรงเรียนดอนตาลดงบังวิทยา
* โรงเรียนบ้านนาเตย
* โรงเรียนบ้านนาไฮ

## สถานที่สำคัญ
* วัดเคารพ บ้านคู ม.1
* วัดช้างเผือกวนาราม บ้านโนนหวาย ม.11
* วัดดงพระนิมิตร บ้านโนนแดง ม.4
* บ่อเกลือบ้านดอนตาล

## อ้างอิง

โนนทอง
โนนทอง
พรรณประภา ยงค์ตระกูล

แพทย์หญิง **พรรณประภา ยงค์ตระกูล** ชื่อเล่น **บุ๋ม** แพทย์ชาวไทย ในอดีตได้ตำแหน่งรองอันดับ 2 มิสทีนไทยแลนด์ ประจำปี 2006 เมื่ออายุ 18 ปี และเป็นนางสาวไทย ประจำปี 2551 ซึ่งจากเวทีนี้ได้รับรางวัลนางงามผิวสวยด้วย ปัจจุบันดำรงตำแหน่ง ข้าราชการการเมือง ประจำสำนักเลขาธิการนายกรัฐมนตรี

## ประวัติ
พรรณประภา จบการศึกษาระดับมัธยมศึกษาตอนต้นจากโรงเรียนบดินทรเดชา (สิงห์ สิงหเสนี) ๒ และมัธยมศึกษาตอนปลายจากโรงเรียนเตรียมอุดมศึกษา โดยเป็นนักเรียนในโครงการอัจฉริยภาพวิทยาศาสตร์รุ่นที่ 1 ของโรงเรียนเตรียมอุดมศึกษา ปริญญาตรีแพทยศาสตรบัณฑิตจากคณะแพทยศาสตร์ จุฬาลงกรณ์มหาวิทยาลัย

เข้าประกวดนางสาวไทยเมื่อตอนที่ศึกษาอยู่ปี 3 คณะแพทยศาสตร์ จุฬาลงกรณ์มหาวิทยาลัย

## การทำงาน
หลังจากศึกษาจบเข้าทำงานโรงพยาบาลลำปางเมื่อวันที่ 1 พฤษภาคม พ.ศ. 2555 จากนั้นทำการขอโอนย้ายโรงพยาบาล นอกเหนือจากทำงานเป็นแพทย์ ยังเคยเป็นผู้ประกาศข่าวราชสำนักของสำนักข่าวไทย ทางช่อง 9 รวมถึงยังเป็นเจ้าของคลินิกเวชกรรมที่ชื่อ Panprapa Clinic พรรณประภาเป็นที่ปรึกษารัฐมนตรีว่าการกระทรวงสาธารณสุข และในปี 2563 ได้รับแต่งตั้งเป็นผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.)​ ตั้งแต่วันที่ 15 พฤษภาคม พ.ศ. 2563 โดยทำหน้าที่ในการแถลงสถานการณ์ประจำวัน ทุกวันหยุดเสาร์-อาทิตย์ เริ่มรายงานสถานการณ์โรคโควิด-19 แทนทวีศิลป์ วิษณุโยธิน เริ่มวันที่ 23 พฤษภาคม พ.ศ. 2563

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
หมวดหมู่:แพทย์หญิงชาวไทย
หมวดหมู่:นางสาวไทย
หมวดหมู่:มิสทีนไทยแลนด์
หมวดหมู่:นักธุรกิจชาวไทย
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
สาธารณรัฐประชาธิปไตยคองโกในโอลิมปิกเยาวชนฤดูร้อน 2018

**สาธารณรัฐประชาธิปไตยคองโก** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติสาธารณรัฐประชาธิปไตยคองโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้สาธารณรัฐประชาธิปไตยคองโกไม่ได้รับเหรียญรางวัลใด ๆ

## นักกีฬาที่เข้าร่วม

## กรีฑา

ผลการแข่งขันดังนี้ :

## ดูเพิ่ม
* สาธารณรัฐประชาธิปไตยคองโกในโอลิมปิก
* รายชื่อผู้เชิญธงชาติสาธารณรัฐประชาธิปไตยคองโกในโอลิมปิกเยาวชน
* รายชื่อนักกีฬาสาธารณรัฐประชาธิปไตยคองโกที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


หมวดหมู่:ชาติในโอลิมปิกเยาวชนฤดูร้อน 2018
ประเทศกาบองในโอลิมปิกเยาวชนฤดูร้อน 2018

**ประเทศกาบอง** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกาบองเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศกาบองไม่ได้รับเหรียญรางวัลใด ๆ

## นักกีฬาที่เข้าร่วม

## ว่ายน้ำ

ผลการแข่งขันดังนี้ :

## ดูเพิ่ม
* ประเทศกาบองในโอลิมปิก
* รายชื่อผู้เชิญธงชาติกาบองในโอลิมปิกเยาวชน
* รายชื่อนักกีฬากาบองที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


กาบอง
ประเทศแกมเบียในโอลิมปิกเยาวชนฤดูร้อน 2018

**ประเทศแกมเบีย** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติแกมเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศแกมเบียไม่ได้รับเหรียญรางวัลใด ๆ

## นักกีฬาที่เข้าร่วม

## กรีฑา

ผลการแข่งขันดังนี้ :

## ดูเพิ่ม
* ประเทศแกมเบียในโอลิมปิก
* รายชื่อผู้เชิญธงชาติแกมเบียในโอลิมปิกเยาวชน
* รายชื่อนักกีฬาแกมเบียที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


แกมเบีย
ประเทศกานาในโอลิมปิกเยาวชนฤดูร้อน 2018

**ประเทศกานา** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกานาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศกานาไม่ได้รับเหรียญรางวัลใด ๆ

## นักกีฬาที่เข้าร่วม

## กรีฑา

ผลการแข่งขันดังนี้ :

## ดูเพิ่ม
* ประเทศกานาในโอลิมปิก
* รายชื่อผู้เชิญธงชาติกานาในโอลิมปิกเยาวชน
* รายชื่อนักกีฬากานาที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


กานา
ประเทศอิเควทอเรียลกินีในโอลิมปิกเยาวชนฤดูร้อน 2018

**ประเทศอิเควทอเรียลกินี** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอิเควทอเรียลกินีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศอิเควทอเรียลกินีไม่ได้รับเหรียญรางวัลใด ๆ

## นักกีฬาที่เข้าร่วม

## กรีฑา

ผลการแข่งขันดังนี้ :

## ดูเพิ่ม
* ประเทศอิเควทอเรียลกินีในโอลิมปิก
* รายชื่อผู้เชิญธงชาติอิเควทอเรียลกินีในโอลิมปิกเยาวชน
* รายชื่อนักกีฬาอิเควทอเรียลกินีที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


อิเควทอเรียลกินี
ประเทศเลโซโทในโอลิมปิกเยาวชนฤดูร้อน 2018

**ประเทศเลโซโท** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเลโซโทเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 1 ชนิดกีฬา ผลการแข่งขันครั้งนี้ประเทศเลโซโทไม่ได้รับเหรียญรางวัลใด ๆ

## กรีฑา

ผลการแข่งขันดังนี้ :

## ดูเพิ่ม
* ประเทศเลโซโทในโอลิมปิก
* รายชื่อผู้เชิญธงชาติเลโซโทในโอลิมปิกเยาวชน
* รายชื่อนักกีฬาเลโซโทที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


เลโซโท
ประเทศกัวเตมาลาในโอลิมปิกเยาวชนฤดูร้อน 2018

**ประเทศกัวเตมาลา** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกัวเตมาลาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 10 คน ใน 8 ชนิดกีฬา ผลการแข่งขันครั้งนี้ประเทศกัวเตมาลาไม่ได้รับเหรียญรางวัลใด ๆ

## กรีฑา

ผลการแข่งขันดังนี้ :

## ดูเพิ่ม
* ประเทศกัวเตมาลาในโอลิมปิก
* รายชื่อผู้เชิญธงชาติกัวเตมาลาในโอลิมปิกเยาวชน
* รายชื่อนักกีฬากัวเตมาลาที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


กัวเตมาลา
มณฑลอลาหาบาด

**มณฑลอลาหาบาด** () หรือชื่อทางการ **ปรยาคราช** () เป็นมณฑลในรัฐอุตตรประเทศของประเทศอินเดีย

ในปี 2000 ภายหลังการจัดระบบเขตการปกครองใหม่ภายในรัฐอุตตรประเทศ ซึ่งมีการแยกตัวรัฐอานุราจัลออกมาจากรัฐอุตตรประเทศทางตอนเหนือ ได้มีการจัดระบบการแบ่งอำเภอ (district) และมณฑล (division) ใหม่ภายในเช่นกัน อำเภอEtawah, Farrukhabad และกานปุระของมณฑลอลาหาบาดได้แยกออกไปเป็นมณฑลกานปุระ บางส่วนทางตะวันตกของมณฑลอลาหาบาดได้แยกออกเป็นมณฑล Kaushambi และมีอำเภอ Pratapgarh เพิ่มเข้ามาในมณฑลอลาหาบาด

## อ้างอิง

อลหบด
ประเทศเฮติในโอลิมปิกเยาวชนฤดูร้อน 2018

**ประเทศเฮติ** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเฮติเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเฮติไม่ได้รับเหรียญรางวัลใด ๆ

## นักกีฬาที่เข้าร่วม

## ขี่ม้า

ผลการแข่งขันดังนี้ :

## ดูเพิ่ม
* ประเทศเฮติในโอลิมปิก
* รายชื่อผู้เชิญธงชาติเฮติในโอลิมปิกเยาวชน
* รายชื่อนักกีฬาเฮติที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


เฮติ
อินดิเพนเดนซ์ (รัฐมิสซูรี)

**อินดิเพนเดนซ์** () เป็นนครใหญ่เป็นอันดับ 5 ของรัฐมิสซูรี สหรัฐ เป็นเคาน์ตีซีตของแจ็กสันเคาน์ตี อินดิเพนเดนซ์เป็นเมืองบริวารของแคนซัสซิตีซึ่งเป็นส่วนหนึ่งของเขตมหานครแคนซัสซิตี ในปี ค.ศ. 2010 มีประชากร 116,830 คน อินดิเพนเดนซ์เป็นบ้านเกิดของประธานาธิบดีสหรัฐ แฮร์รี เอส. ทรูแมน 

## อ้างอิง

หมวดหมู่:เมืองในรัฐมิสซูรี
อำเภออมฤตสระ

**อำเภออมฤตสระ** ()  เป็นหนึ่งใน 22 อำเภอของภูมิภาค Majha ในรัฐปัญจาบ ประเทศอินเดีย โดยมีเมืองอมฤตสระเป็นที่ตั้งสำนักงานอำเภอ 

## ประชากร

## อ้างอิง

อมฤตสระ
สะพานนิวยมุนา

**สะพานนิวยมุนา** () เป็นสะพานขึงในอลาหาบาด สะพานเริ่มการก่อสร้างในช่วงปลายปี 2004 โดยมีเป้าหมายเพื่อลดการจราจรบนสะพาน Old Naini Bridge สะพานนั้นทอดยาวในลักษณะเหนือ-ใต้ คร่อมข้ามแม่น้ำยมุนา เชื่อมเมืองอลาหาบาดเข้ากับย่านNaini บริษัทที่ปรึกษาการก่อสร้างคือ COWI A/S จากเดนมาร์ก การก่อสร้างส่วนหลักนั้นทำโดยเครือฮุนได และสร้างเสร็จสมบูรณ์ในปี 2004
## อ้างอิง

นิวยมุนา
นิวยมุนา
หมวดหมู่:สิ่งก่อสร้างในอลาหาบาด
นิวยมุนา
องค์การบริหารส่วนตำบลไร่เก่า

**องค์การบริหารส่วนตำบลไร่เก่า** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 4, 6–7 และครอบคลุมพื้นที่บางส่วนของหมู่ที่ 2–3 ของตำบลไร่เก่า (เฉพาะนอกเขตเทศบาลตำบลไร่เก่า) ในอำเภอสามร้อยยอด จังหวัดประจวบคีรีขันธ์ เดิมมีฐานะเป็นสภาตำบลไร่เก่าใน พ.ศ. 2522 ก่อนที่จะได้ยกฐานะขึ้นเป็นองค์การบริหารส่วนตำบลไร่เก่าในวันที่ 3 มีนาคม พ.ศ. 2538 ปัจจุบันในเขตองค์การบริหารส่วนตำบลไร่เก่ามีประชากรทั้งหมด 4,402 คน

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลไร่เก่า

ไร่เก่า
กอชิตเซ

**กอชิตเซ** (; ; ) เป็นนครที่ใหญ่ที่สุดทางตะวันออกของประเทศสโลวาเกีย เมืองตั้งอยู่ริมฝั่งแม่น้ำฮอร์นัด ทางตะวันออกของเทือกเขาสโลวักออเร ใกล้กับชายแดนประเทศฮังการี เมืองมีประชากร 240,000 คน ถือเป็นเมืองที่มีประชากรมากเป็นอันดับ 2 ของสโลวาเกีย รองจากเมืองหลวงประเทศ กรุงบราติสลาวา

เมืองเป็นศูนย์กลางทางเศรษฐกิจและวัฒนธรรมทางตะวันออกของสโลวาเกีย ในปี ค.ศ. 2013 ได้รับเลือกให้เป็นเมืองหลวงทางวัฒนธรรมของยุโรปร่วมกับเมืองมาร์แซย์ ของประเทศฝรั่งเศส กอชิตเซเป็นศูนย์กลางที่สำคัญทางด้านอุตสาหกรรของประเทศ มีโรงงานเหล็กกล้า ยูเอสสตีลกอชิตเซ ที่มีลูกจ้างมากที่สุดของเมือง เมืองยังมีสถานีรถไฟและสนามบินระหว่างประเทศ

เมืองยังได้รับนการอนุรักษ์เป็นอย่างดีในบรรดาเมืองของสโลวาเกีย มีอาคารอนุรักษ์ทั้งในรูปแบบสถาปัตยกรรมกอทิก สมัยฟื้นฟูศิลปวิทยา บารอก และนวศิลป์ โดยมีโบสถ์ที่ใหญ่ที่สุดของสโลวาเกีย คือ มหาวิหารเซนต์เอลิซาเบท

## อ้างอิง

หมวดหมู่:เมืองในประเทศสโลวาเกีย
หมวดหมู่:เมืองหลวงทางวัฒนธรรมของยุโรป